Document ID: 32010R1041
Publication Date: 2010-11-16

Title and Content:
NARIADENIE KOMISIE (EÚ) č. 1041/2010
zo 16. novembra 2010,
ktorým sa mení a dopĺňa nariadenie (EÚ) č. 479/2010, ktorým sa ustanovujú pravidlá vykonávania nariadenia Rady (ES) č. 1234/2007, pokiaľ ide o oznámenia členských štátov Komisii v sektore mlieka a mliečnych výrobkov
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 192 ods. 2 v spojení s jeho článkom 4,
keďže:
(1)
Podľa článku 2 ods. 2 nariadenia Komisie (EÚ) č. 479/2010 (2) majú členské štáty raz mesačne oznamovať Komisii ceny sušeného odstredeného mlieka používaného ako krmivo. Vzhľadom na to, že táto informácia má zásadný význam z hľadiska riadenia vnútorného trhu, je vhodné zmeniť frekvenciu oznamovania na týždennú.
(2)
Cieľom ustanovenia článku 6 ods. 1 písm. b) nariadenia (EÚ) č. 479/2010 je oslobodiť členské štáty od povinnosti oznamovať žiadosti o vývozné povolenia v dňoch, keď pre výrobky uvedené v časti 9 prílohy I k nariadeniu Komisie (EHS) č. 3846/87 (3) nebola stanovená žiadna náhrada alebo bola stanovená nulová sadzba náhrady. Podľa všetkého môže dochádzať k nesprávnemu výkladu súčasného znenia ustanovenia. Preto je vhodné prijať jasnejšiu formuláciu.
(3)
Nariadenie (EÚ) č. 479/2010 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Nariadenie (EÚ) č. 479/2010 sa mení a dopĺňa takto:
1.
V článku 6 ods. 1 sa písmeno b) nahrádza takto:
„b)
v prípade potreby skutočnosť, že v daný deň neboli podané žiadne žiadosti okrem prípadov, keď sa na žiaden z výrobkov uvedených v časti 9 prílohy I k nariadeniu Komisie (EHS) č. 3846/87 (4) nevzťahuje náhrada alebo keď sa uplatňuje nulová sadzba náhrady;
2.
Prílohy I.A a I.B sa nahrádzajú znením prílohy k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. novembra 2010

Classification:
Level 1 Topics: 100157
100146
100156
100150
100161
100144
Level 2 Topics: 100185
100222
100174
100282
100255
100245
Level 3 Topics: 5283
2763
1422
1451
2497
2443
All Topics: 1565
2173
2462
2763
4038
5283
616